《红窗迥 入花丛抓鬓》
清代·邹祗谟

撇小鬟，花径里。怕翠泥潮透，照顾凤头小履。却被花姨调戏。

放花梢相抵。鬟拨难安，飞蓬不理。蝉翼轻施，却向花姨微詈。

道自来、整冠避李。怎援侬一例。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。